techiaith/cofnodycynulliad_en-cy huggingface dataset:
English: Well, it's been difficult for those pupils who haven't sat an external exam in the past, and that's understandable. And then concerns arising from exam papers that perhaps pupils hadn't expected, of course, also have an impact on them. And I am aware that, with few exam papers, including A-level maths, there were complaints and concerns about the content of some of those papers. The Member will certainly have seen the response of the WJEC on that, and any complaint made to them will be subject to a thorough inquiry and a review of that paper. There is one example of an English paper where content was missing, and clearly that was an error, and specific steps will be taken as a result of that, but it is possible to grade in a way that reflects the fact the content was missing, or reflecting the fact that some questions were more difficult than expected. So, I will give the Member an assurance that the grading scheme can be looked at as those papers are marked. But, also, appeal arrangements will be able to deal with some of the other questions that arise, and, this year, we will also ensure that the cost of appeal won't be a barrier to those who might struggle to pay for that appeal, so that there is fairness within the system.
Welsh: Wel, mae e wedi bod yn sefyllfa anodd eleni i'r rheini sydd heb sefyll arholiad allanol o'r blaen, ac mae hynny yn ddealladwy. Ac, felly, mae'r pryder sy'n dod yn sgil papurau oedd efallai yn annisgwyl i unigolion, wrth gwrs, wedyn yn cael effaith arnyn nhw. Rwy'n ymwybodol, wrth gwrs, o ran ambell bapur arholiad, yn cynnwys lefel A mathemateg, fod cwynion a phryderon wedi bod ynglŷn â chynnwys rhai o'r papurau hynny. Mae'r Aelod yn sicr wedi gweld ymateb y cyd-bwyllgor addysg i hynny ynglŷn â'r cynnwys, a bydd unrhyw gŵyn sydd yn cael ei gwneud iddyn nhw yn cael ymchwiliad trylwyr a review o'r papur hwnnw. Mae un enghraifft o bapur Saesneg lle roedd cynnwys yn eisiau, ac mae hynny'n amlwg wedi bod yn gamgymeriad, a bydd review penodol yn digwydd yn sgil hwnnw, ond mae e'n bosib gosod y graddau wrth farcio'r papurau mewn ffordd sydd yn adlewyrchu'r ffaith bod cynnwys wedi bod yn eisiau, neu hefyd yn adlewyrchu'r ffaith bod rhai o'r cwestiynau yn anoddach na'r disgwyl. Felly, gallaf roi sicrwydd i'r Aelod ei bod hi'n bosib edrych ar y sgîm graddau wrth fynd ati i farcio'r papurau hynny, ond hefyd, wrth gwrs, bydd y trefniadau sydd ar gael o ran apêl yn gallu delio gyda rhai o'r cwestiynau eraill sydd yn codi. Ac, eleni, rŷn ni hefyd yn sicrhau na fydd cost apêl yn rhwystr i'r rheini efallai a fyddai'n stryglo i allu fforddio gwneud hynny fel arall, i sicrhau bod tegwch yn y system.
English: Minister, this is an issue I know I've raised with you previously as well, in terms of the extra support that students need to be supported due to missing education over the course of the pandemic. But I would ask you to what extent the mechanisms that you've developed to offer that additional support will remain in place after the pandemic, for perhaps other means where students need additional support. I'm particularly thinking of the new curriculum with that in mind as well.
Welsh: Weinidog, mae hwn yn fater y gwn fy mod wedi'i godi gyda chi o'r blaen hefyd, a'r cymorth ychwanegol sydd ei angen ar fyfyrwyr yn sgil colli addysg yn ystod y pandemig. Ond hoffwn ofyn i chi i ba raddau y bydd y mecanweithiau a ddatblygwyd gennych i gynnig y cymorth ychwanegol hwnnw'n parhau ar ôl y pandemig, ar gyfer pethau eraill efallai, lle mae angen cymorth ychwanegol ar fyfyrwyr. Rwy'n meddwl yn arbennig am y cwricwlwm newydd wrth ystyried hynny hefyd.
English: I think that's a very good question. The Power Up campaign, as he knows from our previous exchanges and, I'm sure, his own experience, provides a package of revision support, but signposting for other support as well, as well as, in the case of this year, the adaptations to content for the exams specifically. It's a sort of comprehensive, if you like, one-stop shop. I think there are approaches from that that might be beneficial into the future, in particular some of the well-being approaches, because what we obviously know is that the pressures that exist for learners this year will not simply disappear for learners next year. So, we will be looking creatively at how we can maintain some of those resources. Some of them obviously lend themselves to being available into the future in any case; some are more specific to the exams for this summer. But, just to assure the Member, we are looking at what we can do with that to make it more widely available into the future as well.
Welsh: Rwy'n credu bod hwnnw'n gwestiwn da iawn. Mae'r ymgyrch Lefel Nesa, fel y gŵyr o'n cyfathrebu blaenorol ac o'i brofiad ei hun, rwy'n siŵr, yn darparu pecyn o gymorth adolygu, ond yn cyfeirio at gymorth arall hefyd, yn ogystal ag addasiadau, eleni, i'r cynnwys ar gyfer yr arholiadau yn benodol. Mae'n fath o siop un stop gynhwysfawr, os mynnwch. Credaf fod dulliau gweithredu'n deillio o hynny a allai fod o fudd yn y dyfodol, yn enwedig rhai o'r elfennau llesiant, oherwydd yr hyn a wyddom wrth gwrs yw na fydd y pwysau sy'n bodoli i ddysgwyr eleni yn diflannu i ddysgwyr y flwyddyn nesaf. Felly, byddwn yn edrych yn greadigol ar sut y gallwn gynnal rhai o'r adnoddau hynny. Mae'n amlwg fod rhai ohonynt yn addas i fod ar gael yn y dyfodol beth bynnag; mae rhai'n fwy penodol ar gyfer yr arholiadau yr haf hwn. Ond os caf sicrhau'r Aelod, rydym yn edrych ar yr hyn y gallwn ei wneud gyda hynny i wneud yn siŵr ei fod ar gael yn ehangach yn y dyfodol hefyd.
English: A range of vocational education opportunities are available at all levels to suit our learners in Pembrokeshire. Vocational qualifications play a vital role in delivering the skills and training that our learners need to address the demands of our economy.
Welsh: Mae amrywiaeth o gyfleoedd addysg alwedigaethol ar gael ar bob lefel i weddu i'n dysgwyr yn sir Benfro. Mae cymwysterau galwedigaethol yn chwarae rhan hanfodol yn darparu'r sgiliau a'r hyfforddiant sydd eu hangen ar ein dysgwyr i fynd i'r afael â gofynion ein heconomi.
English: Thank you for that response. Minister, I recently visited Haverfordwest County AFC with my colleague Laura Anne Jones to learn more about their pre-apprenticeship programme, which is delivered by Achieve More Training. The programme provides local opportunities for young people in Pembrokeshire who want a career in education, sport or leisure, and helps to meet the skills gap in those sectors. So, Minister, will you join me in applauding Haverfordwest County AFC on their work to support and nurture young people by delivering apprenticeships in Pembrokeshire? And can you tell us what the Welsh Government is doing to support such initiatives?
Welsh: Diolch ichi am yr ymateb hwnnw. Weinidog, yn ddiweddar ymwelais â Chlwb Pêl-droed Hwlffordd gyda fy nghyd-Aelod, Laura Anne Jones, i ddysgu mwy am eu rhaglen cyn prentisiaeth, a ddarperir gan Cyflawni Mwy o Hyfforddiant. Mae'r rhaglen yn darparu cyfleoedd lleol i bobl ifanc yn sir Benfro sydd am gael gyrfa mewn addysg, chwaraeon neu hamdden, ac yn helpu i gau'r bwlch sgiliau yn y sectorau hynny. Felly, Weinidog, a wnewch chi ymuno â mi i gymeradwyo Clwb Pêl-droed Hwlffordd am eu gwaith yn cefnogi ac yn meithrin pobl ifanc drwy ddarparu prentisiaethau yn sir Benfro? Ac a wnewch chi ddweud wrthym beth y mae Llywodraeth Cymru yn ei wneud i gefnogi mentrau o'r fath?
English: Yes, I'd be very happy to join the Member in his congratulations to the college, and I'm looking forward to being with him tomorrow in Pembrokeshire College, where we'll have an opportunity to talk to many of the young learners there - and the advantages they're able to take of the range of opportunities that are available there as well. As he will know, in terms of our approach to apprenticeships, we are fully committed to increasing our apprenticeship opportunities across Wales, including obviously in Pembrokeshire. And, over the next three years, we'll be investing £366 million to deliver 125,000 apprenticeships across Wales, and we are working with Business Wales, the Skills Gateway for Business team and a range of others, to make sure that there's an efficient service available to employers looking to recruit an apprentice, so we'll make that process as smooth and as accessible to as many of our young learners as possible.
Welsh: Rwy'n hapus iawn i ymuno â'r Aelod i longyfarch y coleg, ac rwy'n edrych ymlaen at fod gydag ef yfory yng Ngholeg Sir Benfro, lle y cawn gyfle i siarad â llawer o'r dysgwyr ifanc yno - a'r manteision y gallant eu cael o'r ystod o gyfleoedd sydd ar gael yno hefyd. Fel y gŵyr, o ran ein dull o ymdrin â phrentisiaethau, rydym wedi ymrwymo'n llwyr i gynyddu ein cyfleoedd prentisiaeth ledled Cymru, gan gynnwys yn sir Benfro, yn amlwg. A dros y tair blynedd nesaf, byddwn yn buddsoddi £366 miliwn i ddarparu 125,000 o brentisiaethau ledled Cymru, ac rydym yn gweithio gyda Busnes Cymru, tîm y Porth Sgiliau i Fusnes ac amrywiaeth o gyrff eraill, i sicrhau bod gwasanaeth effeithlon ar gael i gyflogwyr sy'n dymuno recriwtio prentis, felly byddwn yn gwneud y broses honno mor llyfn ac mor hygyrch i gynifer o'n dysgwyr ifanc â phosibl.
English: In addition to the announced adaptations to exam content and grade boundaries, a £24 million support package was put in place, including the Lefel Nesa/Power Up campaign. This investment has provided learners with information, exam resources, hints and tips to help them prepare for the 2022 exam season.
Welsh: Yn ogystal â'r addasiadau a gyhoeddwyd i gynnwys arholiadau a ffiniau graddau, rhoddwyd pecyn cymorth gwerth £24 miliwn ar waith, gan gynnwys yr ymgyrch Lefel Nesa. Mae'r buddsoddiad hwn wedi rhoi gwybodaeth, adnoddau arholiadau, a chynghorion i ddysgwyr i'w helpu i baratoi ar gyfer tymor arholiadau 2022.
English: Thank you, Minister. It's following on from a question that you had earier from Rhun, actually, about preparations for the exams this summer, considering that there were very concerning multiple reports that set texts had been missing off A-level English literature, as you've outlined already, and that pupils had unexpected content - that was in maths, with the difficulty, as you've already outlined, so I won't go over it. But what assurances can you give learners today that those lessons have been learnt by the examination board, and that we won't have repeat mistakes from the exam board this time for GCSE learners? Thank you.
Welsh: Diolch yn fawr, Weinidog. Mae hyn yn dilyn ymlaen o gwestiwn a gawsoch gan Rhun yn gynharach am baratoadau ar gyfer yr arholiadau yr haf hwn, o ystyried bod nifer o adroddiadau pryderus iawn fod testunau gosod wedi bod ar goll mewn llenyddiaeth Saesneg safon uwch, fel yr amlinellwyd gennych eisoes, a bod y cynnwys yn annisgwyl i ddisgyblion - hynny mewn mathemateg, gyda'r anhawster, fel y nodoch chi eisoes, felly nid wyf am ei ailadrodd. Ond pa sicrwydd y gallwch ei roi i ddysgwyr heddiw fod y gwersi hynny wedi'u dysgu gan y bwrdd arholi, ac na fydd camgymeriadau'r bwrdd arholi yn cael eu hailadrodd y tro hwn ar gyfer dysgwyr TGAU? Diolch.
English: I've obviously met with the exam board and with Qualifications Wales, as I do regularly, and have discussed this summer's exam season as part of our discussions generally. Learners this year have faced a particular set of challenges, being the first cohort perhaps not to have sat any external exams, but facing them for the first time this year. Clearly, as I was saying in the earlier answer, learners will feel very anxious as a consequence of that. You will have seen the response that the WJEC has given specifically on the question of examined content. Just to repeat the point, alongside the overall system-wide adjustment to the grades, which is the mid point between 2019 and 2021 - that sort of overall adjustment - it is also possible to adjust grade boundaries on papers to reflect the content and the overall performance on that paper, which obviously captures some of the points that you were making. So, just to give that assurance. That set of decisions is made when the marking of the paper itself happens, so it can take into account the sorts of issues which the Member has raised. I do understand that learners are anxious, but I want to give them that assurance that there is a mechanism in the system that can respond to that.
Welsh: Rwyf wedi cyfarfod â'r bwrdd arholi wrth gwrs a chyda Cymwysterau Cymru, fel rwy'n ei wneud yn rheolaidd, ac wedi trafod tymor arholiadau yr haf hwn yn rhan o'n trafodaethau yn gyffredinol. Mae dysgwyr eleni wedi wynebu cyfres arbennig o heriau, y garfan gyntaf efallai i beidio â bod wedi sefyll unrhyw arholiadau allanol, ond yn eu hwynebu am y tro cyntaf eleni. Yn amlwg, fel y dywedais yn yr ateb cynharach, bydd dysgwyr yn teimlo'n bryderus iawn o ganlyniad i hynny. Fe fyddwch wedi gweld yr ymateb y mae CBAC wedi'i roi yn benodol ar gynnwys arholiadau. I ailadrodd y pwynt, ochr yn ochr â'r addasiad cyffredinol ar draws y system i'r graddau, sef canol y cyfnod rhwng 2019 a 2021 - y math hwnnw o addasiad cyffredinol - mae hefyd yn bosibl addasu ffiniau graddau ar bapurau i adlewyrchu'r cynnwys a'r perfformiad cyffredinol ar y papur hwnnw, sy'n amlwg yn adlewyrchu rhai o'r pwyntiau yr oeddech yn eu gwneud. Felly, os caf roi'r sicrwydd hwnnw. Gwneir y set honno o benderfyniadau pan fydd y papurau'n cael eu marcio, felly gellir ystyried y mathau o faterion y mae'r Aelod wedi'u crybwyll. Rwy'n deall bod dysgwyr yn bryderus, ond rwyf am roi sicrwydd iddynt fod mecanwaith yn y system sy'n gallu ymateb i hynny.
English: The 2022-23 settlement sees the highest level of investment in further education in recent history. We recognise that more learners are choosing to stay in post-16 education. Through the budget, we will ensure that learners in post-16 education are offered the best possible support, in particular following the impact of the pandemic.
Welsh: Gwelir y lefel uchaf o fuddsoddiad mewn addysg bellach mewn hanes diweddar yn setliad 2022-23. Rydym yn cydnabod bod mwy o ddysgwyr yn dewis aros mewn addysg ôl-16. Drwy'r gyllideb, byddwn yn sicrhau bod dysgwyr mewn addysg ôl-16 yn cael cynnig y cymorth gorau posibl, yn enwedig yn dilyn effaith y pandemig.
English: Thank you very much for that response.
Welsh: Diolch yn fawr am yr ateb.
English: The vast majority of my region is made up of working-class communities where the cost-of-living crisis is being felt most acutely. The announcement last week that interest rates on student loans would be capped at 7.3 per cent to prevent them rising to 12 per cent was a mercy, but a very small one at that. An interest rate of 7.3 per cent is still extortionate and off-putting. I fear this huge interest rise on student loans will deter many young people from working-class families from fulfilling their potential and attending university. This may only serve to increase the attainment gap between the haves and the have nots, something NUS Cymru has already spoken out about. How is the Welsh Government reacting to the latest developments in student loan interest rates, combined with the added pressure brought on by the cost-of-living crisis, to ensure that kids from working class families are not discouraged from entering higher education?
Welsh: Mae'r rhan fwyaf o fy rhanbarth yn cynnwys cymunedau dosbarth gweithiol lle mae'r argyfwng costau byw i'w deimlo'n fwyaf difrifol. Roedd y cyhoeddiad yr wythnos diwethaf y byddai cyfraddau llog ar fenthyciadau i fyfyrwyr yn cael eu capio ar 7.3 y cant i'w hatal rhag codi i 12 y cant yn drugaredd, ond yn un bach iawn er hynny. Mae cyfradd llog o 7.3 y cant yn dal i fod yn eithafol ac yn gwneud i bobl ailfeddwl. Mae arnaf ofn y bydd y cynnydd enfawr hwn mewn llog ar fenthyciadau i fyfyrwyr yn cymell llawer o bobl ifanc o deuluoedd dosbarth gweithiol rhag cyflawni eu potensial a mynd i'r brifysgol. Mae'n bosibl y bydd hyn yn cynyddu'r bwlch cyrhaeddiad rhwng y ffodus a'r anffodus, rhywbeth y mae Undeb Cenedlaethol y Myfyrwyr Cymru eisoes wedi siarad amdano. Sut y mae Llywodraeth Cymru yn ymateb i'r datblygiadau diweddaraf yng nghyfraddau llog benthyciadau i fyfyrwyr, ynghyd â'r pwysau ychwanegol a achosir gan yr argyfwng costau byw, er mwyn sicrhau nad yw plant o deuluoedd dosbarth gweithiol yn cael eu cymell i beidio â mynd i addysg uwch?
English: Education-based volunteering is a critical component in helping create a volunteering society engendering volunteering habits in young people. We continue to support third sector infrastructure organisations and national grant schemes in order to improve access to volunteering opportunities for young people.
Welsh: Mae cyfleoedd gwirfoddoli fel rhan o addysg yn hanfodol er mwyn creu cymdeithas o wirfoddolwyr a meithrin yr arfer o wirfoddoli ymysg pobl ifanc. Rydyn ni'n parhau i gefnogi cyrff seilwaith y trydydd sector a chynlluniau grant cenedlaethol i hwyluso mynediad at gyfleoedd gwirfoddoli i bobl ifanc.
English: Thank you, Minister. You will be aware that, in 2021, ColegauCymru commissioned a report that noted that many learners who volunteer since 2020 have missed out on practical opportunities to apply their learning, with the majority coming from sports courses. Given that Volunteers Week happened at the beginning of this month, do you agree, Minister, that we must ensure that these opportunities are more broadly available to learners - I understand that there is work ongoing - and that it's important not only to achieve educational aims and to contribute to communities, but also to support mental health and well-being of learners? If so, how can we ensure that more of these opportunities are available to them?
Welsh: Diolch, Weinidog. Fel y byddwch chi'n ymwybodol, yn 2021, fe gomisiynodd ColegauCymru adroddiad oedd yn nodi bod nifer o ddysgwyr sy'n gwirfoddoli ers 2020 wedi colli cyfleoedd ymarferol i gymhwyso eu dysgu, gyda'r mwyafrif o'r rhain yn dod o gyrsiau chwaraeon. O ystyried bod Wythnos Gwirfoddolwyr wedi'i chynnal ar ddechrau'r mis hwn, ydych chi'n cytuno, Weinidog, bod rhaid i ni sicrhau bod y cyfleoedd hyn ar gael yn ehangach i ddysgwyr - dwi'n derbyn bod yna waith yn mynd rhagddo - a bod hyn yn bwysig nid yn unig ar gyfer nodau addysgol a'r cyfraniad at gymuedau, ond hefyd o ran iechyd meddwl a llesiant dysgwyr? Os felly, sut y gallwn sicrhau bod mwy o gyfleoedd ar gael iddynt?
English: Thank you to Heledd Fychan for asking that question. We saw during the pandemic an increase of almost 4,500 young people, representing more than 20 per cent of new registrations, on the Volunteering Wales platform, which is very encouraging, I think. Volunteering is an important way of demonstrating the values of citizenship, and it's an important part of the community democratic process, too. I meet regularly with third sector voluntary organisations through the WCVA, to discuss volunteering opportunities and how they are available to young people. Welsh Government has made it a priority to support the volunteering sector with a package of significant financial support, and my colleague the Minister for Social Justice has established a cross-sectoral group to lead and to look at what more could be done to explain the value of volunteering, including to our young people.
Welsh: Diolch i Heledd Fychan am godi'r cwestiwn. Fe welson ni yn ystod cyfnod y pandemig gynnydd o bron i 4,500 o bobl ifanc, sy'n cynrychioli bron i 20 y cant o'r cofrestriadau newydd, ar blatfform Gwirfoddoli Cymru, sy'n galonogol, dwi'n credu. Mae gwirfoddoli yn ffordd bwysig o ddangos gwerthoedd dinasyddiaeth, ac yn ran bwysig o'r broses ddemocrataidd cymunedol hefyd. Dwi'n cwrdd yn rheolaidd gyda chyrff gwirfoddoli trydydd sector trwy'r WCVA i drafod cyfleoedd gwirfoddoli a sut mae hynny ar gael i bobl ifanc hefyd. Mae Llywodraeth Cymru wedi ei gwneud hi'n flaenoriaeth i gefnogi'r sector gwirfoddoli gyda phecyn o gefnogaeth ariannol sylweddol, ac mae fy nghydweithiwr y Gweinidog Cyfiawnder Cymdeithasol wedi sefydlu grŵp traws-sector arweinyddol i edrych ar beth mwy gallwn ni ei wneud i esbonio gwerth gwirfoddoli, yn cynnwys i bobl ifanc hefyd.
English: We move on to item 3, topical questions. There were no topical questions accepted.
Welsh: Symudwn ymlaen at eitem 3, sef y cwestiynau amserol. Ni ddaeth unrhyw gwestiynau amserol i law.
English: We'll go on to item 4, 90-second statements. I call on Elin Jones.
Welsh: Symudwn ymlaen at eitem 4, y datganiadau 90 eiliad. Galwaf ar Elin Jones.
English: A number of you may not have noticed this week's most important event, but on Monday, A Repertory of Welsh Manuscripts and Scribes c.800-c.1800 was launched by Dr Daniel Huws and presented to the First Minister. Dr Huws has been working on this project since his retirement from the national library 30 years ago. This month, Daniel Huws will turn 90. He was supported by a joint project between the Centre for Advanced Welsh and Celtic Studies at the University of Wales and the national library, and specifically by Professor Ann Parry Owen, Dr Maredudd ap Huw, Glenys Howells and Gruffudd Antur. The three volumes weigh 5 kg and contain over 1,500 pages. The first volume of the repertory contains concise descriptions of approximately 3,300 Welsh manuscripts. Volume 2 features biographical information on approximately 1,500 scribes. Volume 3 contains around 900 images of the handiwork of some of the most important scribes. These volumes are a masterpiece. They were researched, designed, edited and published mainly in Ceredigion, but they now belong to scholarship worldwide. Some might say that few people will leaf through these pages, but I can say that of the approximately 60 Members in the Chamber yesterday afternoon as we voted on legislation, at least one Member was reading through volume 2 by Daniel Huws. I'll leave it to you to guess who. I thank Daniel for this magnum opus that will tell the story of Wales and Welsh people to the world for centuries to come and forever.
Welsh: Mae'n bosib y bydd rhai heb sylwi ar ddigwyddiad pwysicaf yr wythnos yma. Ddydd Llun, lansiwyd A Repertory of Welsh Manuscripts and Scribes c.800-c.1800, gwaith y Dr Daniel Huws, a'i gyflwyno i'r Prif Weinidog. Bu Dr Huws yn gweithio ar y cyfrolau ers ei ymddeoliad o'r llyfrgell genedlaethol 30 mlynedd yn ôl, a mis yma mi fydd Daniel Huws yn 90 oed. Fe'i cynorthwywyd gan brosiect ar y cyd rhwng Canolfan Uwchefrydiau Cymreig a Cheltaidd Prifysgol Cymru a'r llyfrgell genedlaethol, ac yn benodol gan yr Athro Ann Parry Owen, Dr Maredudd ap Huw, Glenys Howells a Gruffudd Antur. Mae'r tair cyfrol yn pwyso 5 kg ac yn cynnwys dros 1,500 o dudalennau. Mae cyfrol gyntaf y repertory yn cynnwys disgrifiadau o tua 3,300 o lawysgrifau Cymreig. Yng nghyfrol 2, ceir gwybodaeth fywgraffyddol am tua 1,500 o ysgrifwyr. Yng nghyfrol 3, ceir rhyw 900 delwedd sy'n cynnig enghreifftiau o amrywiol lawiau'r ysgrifwyr pwysicaf. Mae'r cyfrolau yma yn gampwaith. Fe'u hymchwilwyd, lluniwyd, golygwyd a'u hargraffwyd yn bennaf yng Ngheredigion, ond nawr y maent yn perthyn i ysgolheictod y byd. Gall ambell un ddweud mai prin fydd y bobl fydd yn pori drwy'r tudalennau yma, ond mi fedra i ddweud, o'r tua 60 Aelod oedd yma yn y Senedd y prynhawn ddoe yn pleidleisio ar ddeddfwriaeth, mi oedd o leiaf un Aelod yn darllen drwy gyfrol 2 Daniel Huws. Fe gewch chi ddyfalu pwy. Diolch i Daniel am y magnum opus yma a fydd yn adrodd hanes y Cymry i'r byd ac i'r canrifoedd i ddod am byth.